
	Gwella sgiliau cyfeirnodi - gweler sylwadau ar y testun ac ar y rhestr gyfeirnodi.
	Rwy wedi cymryd mwy o ofal wrth gyfeirnodi a rhoi pwyslais enfawr ar y ffordd rwy wedi fformatio fy rhestr cyfeirio, gan ddilyn system gyfeirnodi Harvard.

	Targed 2
	Wrth ddadansoddi'r gwaith, ystyried mwy o safbwyntiau cyferbyniol, er mwyn gwella dy sgiliau dadansoddi beirniadol.
	Rwy wedi darllen ystod ehangach o lenyddiaeth i gymharu â'r aseiniad blaenorol ac wedi bod yn fwy gofalus, amyneddgar ac yn gritigol wrth ddadansoddi fy nghanfyddiadau.



Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth. 
Rhagarweiniad
Mae’r adroddiad hwn yn canolbwyntio ar un agwedd o Gynllun Ddatblygu Ysgol (CDY) yr ysgol mynychodd yr awdur yn ystod ei Phrofiad Addysgu Proffesiynol (PAP) cyntaf. Defnyddir gwybodaeth a deunyddiau mewnol yr ysgol yn ogystal â’r llenyddiaeth gan gynnwys theori, ymchwil, tystiolaeth o arfer effeithiol a pholisïau’r llywodraeth.
Y flaenoriaeth o’r CDY mae’r awdur yn mynd i drafod yw “Rydym yn hyrwyddo ‘Y Siarter Iaith’ i mewn i bob agwedd o fywyd yr ysgol wrth anelu at Y Wobr Aur”. Trafodir yr adroddiad hwn y sylfaen dystiolaeth a defnyddiwyd i ffurfio’r pwynt gweithredu yma, sut aeth yr ysgol i’r afael â’r targed hwn a sut y mesurir ei heffaith oddi mewn i fframwaith sy’n seiliedig ar dystiolaeth.
Er mwyn cadw cyfrinachedd wrth ddilyn canllawiau ymchwil addysg foesegol BERA (2018), mi fydd yr awdur yn cadw’r ysgol yn hollol ddienw a chyfeirio at y sefydliad fel Ysgol Y.
Lleolir Ysgol Y yn awdurdod lleol Sir Gaerfyrddin (Estyn 2013). Mae ganddi 325 o ddisgyblion a’r canran Prydiau Ysgol am Ddim (PYDd) tair blynedd yw 10.3% (Llywodraeth Cymru 2019). Sefydliad dwyieithog, prif ffrwd ar gyfer yr iau, babanod a’r meithrin yw Ysgol Y (Llywodraeth Cymru 2019).

Adolygiad llenydiaeth
Hawlia Kyriakides, Creemers et al. (2015) “It is fundamentally important for each organization to develop policy which connects its vision and goals to internal operations”. Wrth sôn am bolisi, meddylia Cohen a Hill (2001) “a course or principle of action adopted or proposed by an organization or individual”. Caiff ysgolion eu hystyried fel sefydliadau cymhleth (Kyriakides, Creemers et al. 2015); mae’r broses o wella ysgol yn rhy ofynnol ar gyfer un unigolyn i’w wneud (Spillane, Halverson et al. 2004; Clarke, Wildy 2010; Halverson, Kelley et al. 2014). O ganlyniad, disgwylir i sefydliadau addysg cynnig set o weithrediadau i’w rhanddeiliaid (hynny yw y disgyblion, rhieni, staff a llywodraethwyr) i’w ddilyn er mwyn hwyluso dysgu a deilliannau ei ddysgwyr (Kyriakides, Creemers et al. 2015). Cydnabydda’ Kyriakides, Creemers et al. (2015) am lu o ymchwil sy’n cefnogi dylanwad atgyfnerthol o bolisïau cadarn ar ddysgu a deilliannau disgyblion (Hattie 2009; Reynolds, Sammons et al. 2014).
Proses di-dor yw datblygu a gwella ysgol; mae’r cynllunio ar ei chyfer yn broses disgybledig sy’n cynnwys hunanwerthuso gonest (Llywodraeth Cymru 2014). Mewn cytûn gyda Llywodraeth Cymru yw Day a Sammons (2014); ebycha “School self-evaluation can be a fundamental force in achieving school improvement.”
Noda’r OECD “School leadership is now an education policy priority around the world” (Pont, Nusche et al. 2008; Odhiambo a Hii 2012). Oblegid hyn, mynna'r OECD mae newidiadau’r ganrif hon ynghylch amodau’r byd addysg (e.e. ymreolaeth gynyddol i ysgolion a phwyslais cynyddol ar bwysigrwydd addysg) wedi ei wneud yn hanfodol i ailystyried rôl arweinwyr ysgolion. Dadlau Spillane (2005) a Flessa (2012) am ymreolaeth gynyddol ar gyfer ysgolion wrth greu eu polisïau. Ar y naill law, argyhoedda astudiaeth Nir a Ben-Ami (2005) yr effaith negyddol o roi ymreolaeth ac awdurdod i ysgolion mewn ambell i leoliad. Gellir cytuno i raddau â Nir a Ben-Ami (2005), ond rhaid cyfaddef nad yw’r mwyafrif o’r ymchwil a pholisïau ynglŷn ag ymreolaeth i ysgolion yn cyd-fynd a’i ddadl nhw.
Rhoddwyd sylw neilltuol i natur a phwrpas arweinyddiaeth yn adolygiad Day a Sammons (2014). Dadlau Day a Sammons “effective leadership is important but not a sufficient condition for successful schools”. Maent yn pwysleisio'r angen cynyddol am arweinyddiaeth drawsnewidiol i ategu at arweinyddiaeth draddodiadol fel dull cyfarwyddiadol neu addysgol. Cred Day a Sammons taw cyfuniad o’r ddwy ffurf yw’r mwyaf buddiol er mwyn sicrhau llwyddiant ysgol. Dadl debyg sydd gan Elmore (2000); argyhoedda dylai arweinyddiaeth symud i ffwrdd o “role-based conceptions and toward distributive views” (Elmore 2000, tud. 35). Ymhellach, hawlia:
Distributed leadership ... derives from the fact that large scale improvement requires concerted action among people with different areas of expertise and a mutual respect that stems from an appreciation of the knowledge and skill requirements of different roles (Elmore 2000, tud. 35-36).
Dadl ddilys sydd gan Elmore, ond ni ellir anwybyddu’r ffaith cafwyd y llyfr hwn ei gyhoeddi 20 mlynedd nôl. Erbyn heddiw, ar ei PAP mae’r awdur wedi gweld arweinyddiaeth o’r math dymuna Elmore ei weld eisoes. Gweler cydnabyddiaeth o fodelau arweinyddiaeth amrywiol yn Eckert (2019); ond gellir cytuno gydag ef pan ddywed “education leadership requires teachers and administrators to work together toward shared organizational goals”. Yr union sy’n gywir o brofiadau Halverson, Kelley et al. (2014), trwy fynegi:
Our research suggests that recognizing the distributed nature of leadership work is especially important for efforts to build organizational capacity for school improvement and educational reform. Simply assigning more tasks to formal school leaders without understanding how the completion of these tasks is distributed across the school won't provide sufficient guidance for school improvement (Halverson, Kelley et al. 2014).
Hawlia Eckert dros ddefnydd arweinyddiaeth gyfunol ar gyfer gwella dysgu ac addysgu ysgol (Eckert 2019). Mewn cytûn ag ef am ddylanwad cadarnhaol arweinyddiaeth gyfunol ar ddeilliannau disgyblion yw Seashore, Leithwood et al. (2010) a John Hattie (2015). Yng Nghymru, gwelwyd cefnogaeth yr uchod gan Estyn (2019), lle cymeradwya waith Coleg Chweched Dosbarth Catholig Dewi Sant wrth ddirprwyo systemau arweinyddiaeth ar gyfer ei dîm o staff.
Amlinella Brighouse a Woods (1999) y cyfranogiad amhrisiadwy sydd gan randdeiliaid a phartneriaid wrth geisio gwella ysgol. Yn yr un modd, cred Nir a Ben-Ami (2005) yw mae gan rhanddeiliad well adnabyddiaeth am anghenion ysgol i gymharu â staff addysgu; canlyniad hyn yw mai ganddynt y gallu i gyfarwyddo adnoddau ac ymdrechion yn effeithlon. Gwerthfawroga Llywodraeth Cymru (2012, 2014) pwysigrwydd rhanddeiliaid gyda “Mae cyrff llywodraethu yn gyfrifol am hyrwyddo safonau uchel o gyflawniad addysgol mewn ysgolion a gynhelir”. Cefnoga Halverson, Kelley et al. (2014) y damcaniaeth uchod gyda “Stakeholders demand accountability for student learning from public schools”. Hawlia Brighouse a Woods (1999) mae agwedd ac ymddygiad rhanddeiliaid unigol gydag effaith arwyddocaol ar berfformiad ac awyrgylch ysgol, yn enwedig agwedd ac ymddygiad y corff llywodraethol. Dadlau Brighouse a Woods (1999) rhaid i’r corff llywodraethu mabwysiadu rôl fel ‘ffrind critigol’ drwy:
Unlike other stakeholders, governors represent not only themselves but also a constituent group such as parents, staff, the Local Education Authority or the community. They particularly need to work hard at being the ‘critical friend’ to the head and the staff: this requires them to be known in the school, otherwise their questions will be seen as hostile or irrelevant (Brighouse a Woods, 1999, tud. 111).
Pwysleisia’r uchod y gwahaniaeth rhwng llywodraethu a rheoli; rhaid i ysgol gwybod ei gryfderau a’i wendidau (efallai wrth ei chorff llywodraethu) er mwyn gweithredu ar y rhain yn ei CDY.
Gwelwyd amcanion eglur a phendant ar gyfer yr iaith Gymraeg yn Llywodraeth Cymru (2017a). Tynna Llywodraeth Cymru (2017b) llinellau perthnasol ynghyd a Chymraeg 2050 Llywodraeth Cymru (2017a). Gwelwyd bwyslais ddatblygu’r Gymraeg yn ehangach mewn llu o ddogfennaeth eraill (Bwrdd yr Iaith Gymraeg 1996, Llywodraeth Cymru 2010, Llywodraeth Cymru 2012, Llywodraeth Cymru 2014, Llywodraeth Cymru 2015, Addysg Cymru a Llywodraeth Cymru 2017a, Addysg Cymru a Llywodraeth Cymru 2017b, Llywodraeth Cymru 2019 a Llywodraeth Cymru 2020).
Mynna Williams (2014) “there have been too few attempts to develop a holistic approach to educational provision”. Mewn cytûn â Williams (2014) am y ddarpariaeth ddatgymalog ein system addysg bresennol yw’r OECD (2014, tud. 11) a Donaldson (2015, tud. 21). Awgryma Donaldson (2015, tud. 108, 115, 116) yr angen am gryfhau lle’r Gymraeg yn ein cwricwlwm cenedlaethol newydd. Noda Llywodraeth Cymru (2019, tud. 3) “bydd gwreiddio ac ehangu defnydd anffurfiol o’r Gymraeg yn rhan greiddiol o’r meysydd dysgu a phrofiad o fewn y cwricwlwm newydd”.
Hawlia Williams (2014) “Language revitalization is a conscious effort to change ideas, values, attitudes, and behaviours”. Un o’r heriau yma yw helpu pobl ifanc i weld perthnasedd yr iaith tu fas yr ystafell dosbarth (Llywodraeth Cymru 2019). Yn ôl Athro Sioned Davies mae “dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifanc” (Llywodraeth Cymru 2013; Donaldson 2015).
Datblygu’r pwynt gweithredu
Blaenoriaeth #4 Ysgol Y ar ei CDY y flwyddyn hon yw “Rydym yn hyrwyddo ‘Y Siarter Iaith’ i mewn i bob agwedd o fywyd yr ysgol wrth anelu at Y Wobr Aur”. Wrth gynllunio ar gyfer y pwynt gweithredu hwn, rhaid i’r ysgol asesu beth yw ei sefyllfa bresennol h.y. ble maent ar ei daith datblygu gyda’r agwedd hon ar hyn o bryd. Mae’r broses o gynllunio ar gyfer CDY yn cynnwys hunanwerthuso gonest, gyda llawer ohoni yn deillio o ddata ansoddol a meintiol (Llywodraeth Cymru 2014).
Datblygodd yr ysgol y flaenoriaeth hon trwy ei hunanwerthusiad ar ddiwedd y flwyddyn academaidd ddiwethaf. O ganlyniad i'w hunanwerthusiad, darganfuwyd:
•	Mae’r Siarter Iaith wedi ei fewnblannu drwodd yr ysgol.
•	Caiff Cymraeg Campus ei weithredu yn y ffrwd Saesneg.
•	Mae’r ysgol wedi ennill Y Fedal Arian yn y ddwy wobr uchod.
Mae’r ysgol eisoes wedi ennill Y Fedal Efydd yn 2017/18 a’r Fedal Arian yn 2018/19 – felly’r cam naturiol nesaf am 2019/20 oedd anelu at Y Wobr Aur. Darparwyd y pwyntiau uchod sylfaen gadarn ar gyfer yr ysgol i ddatblygu ei phwynt gweithredu ar gyfer a blwyddyn academaidd ganlynol, sef y flwyddyn hon (2019/20).
Rhaid bwrw meini prawf a thargedau penodol wrth anelu at y gwobrau; caiff hon eu henghreifftio wrth ennill Y Wobr Arian a’r Wobr Efydd. Mae bob ysgol sy’n ei hennill yn haeddu’r wobr – nid mater o roi’r wobr am yr ymdrech. Fframwaith cenedlaethol yw’r siarter iaith (Llywodraeth Cymru 2019, tud. 5). Barn yw awdur yw os caiff fframwaith ei gefnogi gan y Llywodraeth, mae’n llawer anoddach i ysgolion ddadlau yn erbyn materion fel cysondeb a disgwyliadau aneglur am gaiff ei ddarparu gan sefydliad uchaf y wlad. Bu dogfen Llywodraeth Cymru (2019) yn darparu canllaw cychwynnol ar gyfer ysgolion; rhaid derbyn mae hon yn fan dechrau gwych o ran gosod cyd-destun, deilliannau, amcanion a phwrpas y Siarter Iaith ynglŷn â darparu disgwyliadau eglur a chyson. Wedi dweud hyn, ond canllawiau cychwynnol yw'r rhain; gwelwyd cyngor a chefnogaeth bellach oddi wrth y consortiwm rhanbarthol (Llywodraeth Cymru 2019, tud. 6). Y consortiwm rhanbarthol am Ysgol Y yw sef Ein Rhanbarth ar Waith (ERW).
Un o’r ffyrdd mae’r ysgol yn dod i adnabod ei sefyllfa yw trwy anfon holiadur Gwe Iaith mas i’r plant a’i rhieni. Gwna hyn ar ddechrau’r flwyddyn academaidd. Bwriad yr holiadur yw casglu data ynglŷn â’u defnydd o’r iaith mewn sefyllfaoedd gwahanol a’u hagwedd tuag at yr iaith. Mae’r data yma’n galluogi’r cynhyrchiant o siartiau radar. Gwelir y rhain yn Atodiad 1.
Wynebwyd nifer o heriau wrth fedru gweithredu’r flaenoriaeth, megis heriau ariannol. Mae’r ysgol wedi cyllido £500 ar gyfer y wobr. Cred yr awdur yr her fwyaf bydd gweithredu pawb i ddefnyddio’r iaith yn rheolaidd, yn enwedig y staff cynorthwyol (e.e. y gegin), efallai nad yw’n hyderus gyda’r iaith. Gweler ymdrechion ac ymgyrch enfawr wrth drefnu gweithgareddau megis y Disco Cymraeg a rhyngweithiad aml gydag ysgolion y dalgylch.
Er mwyn monitro ei chynnydd ar y flaenoriaeth, caiff ei hadolygu tair gwaith yn ystod y flwyddyn: Rhagfyr, Ebrill ac ym mis Orffennaf. Mae carreg filltir ar gyfer pob adolygiad, felly mae tair carreg filltir yn bodoli. O dan bob un, rhaid nodi arwyddion pendant o gynnydd e.e. tystiolaeth o ddefnydd ehangach a statws uwch o’r iaith yn yr ysgol; nid ysgrifennu cwblhad gweithgareddau yn unig. Ymhellach, mae gan swyddogion ERW cyfrifoldeb am fonitro cynnydd yr ysgol wrth weithredu tuag at Y Wobr Aur.
Mae’r amlder o’r adolygiadau uchod (pob tri mis) yn sicrhau monitro cyson o’r pwynt weithredu. Awgrym yr awdur bydd ymdrechu i gynnwys data meintiol ar gyfer pob carreg filltir fel bod modd pendant o dracio ei gynnydd. Yn ogystal â’r cerrig filltir uchod, gweler cyfarfodydd a thrafodaethau proffesiynol ynglŷn â’i chynnydd ar y wobr trwy gydol y flwyddyn; ni chaiff y cyfarfodydd pwysig yma ei adael tan y funud olaf. Ymhellach ar unrhyw adeg yn ystod y flwyddyn, mae gan aelodau’r Uwch Dîm Rheoli (UDRh) y fraint i addasu’r cynllun yn berthnasol i’w chynnydd a’i thargedau.
Y dystiolaeth allweddol a defnyddiwyd i wirio bod Ysgol Y wedi sicrhau’r wobr bydd:
· Asesiadau athrawon ar ddiwedd Cyfnod Allweddol (CA) am Gymraeg fel ail iaith.
· Asesiadau athrawon ar ddiwedd CA am lafaredd Cymraeg (iaith gyntaf).
· Llysgenhadon iaith a’r UDRh yn adrodd defnydd ehangach o’r Gymraeg o gwmpas yr ysgol.
· Holiadur Gwe Iaith yn ymddangos agweddau mwy cadarnhaol a diddordeb cynyddol o’r Gymraeg tu fas yr ysgol.
Caiff holiadur y Gwe Iaith ei hanfon mas unwaith eto tuag at ddiwedd y flwyddyn academaidd; ddefnyddiwyd y data meintiol a gynhyrchiwyd i fesur effaith gweithrediad yr ysgol ar ei flaenoriaeth. Gellir ei gymharu yn erbyn canlyniadau’r We Iaith aeth mas ar ddechrau’r flwyddyn, a chael tystiolaeth concrit o’i gynnydd. Hefyd, mae’n wybyddus fod ennill Y Wobr Aur ar ddiwedd y flwyddyn yn dystiolaeth o’i lwyddiant.
Adfyfyrio a gwerthuso
Gweler cymysgedd o ddull gwaelod i fyny a thop i lawr wrth gynllunio ar gyfer ennill y Siarter Iaith, yn ei weithrediad ac wrth fesur ei heffaith. Ystyria'r awdur yr uchod fel arfer effeithiol, gan fod pawb yn cael mewnbwn iddo. Busnes pawb sydd ynghlwm sefydliad yw ei chyfeiriad strategol; gwna Ysgol Y ymdrech mawr i rymuso pob rhanddeiliaid a phartner sydd ganddynt. Ymhellach, mae gan y flaenoriaeth hon pwrpas clir; am wobr gyda meini prawf pendant yw hi – diweddglo’r gweithrediad bydd pan fyddai’r ysgol yn ennill Y Wobr Aur.
Ystyria'r cyfarfod yn yr Hydref fel arfer dda, gan fod meini prawf y wobr yn cael eu rhannu gyda phob aelod o staff yn gynnar yn y flwyddyn. Golyga hyn mae’r pwynt gweithredu yn eglur gyda phawb; mae’r cysondeb hwn yn amhrisiadwy am fod yr un neges gyda phawb.
Gwelwyd cymhwysiad amrywiaeth o ddata ansoddol a meintiol i helpu datblygu’r agwedd hon, gan ei helpu myfyrio ar ei berfformiad sy’n tanseilio’r camau nesaf: nodi strategaethau penodol, ymarferol sy’n gweithredu pob blaenoriaeth (Llywodraeth Cymru 2014). Ystyria'r tair cyfarfod ar adegau penodol (bob tri mis) fel arfer dda gan fod modd adolygu, monitro ac addasu ei chynnydd ar y flaenoriaeth yn erbyn cerrig filltir ddiriaethol. Maent yn gwybod ei safle nawr, ble maen nhw’n dymuno cyrraedd a sut i gyrraedd yna, sy’n debyg i waith Wiliam a Thompson (2008). Mynna Wiliam a Thompson wrth gynnal asesiadau ffurfiannol, dyled cynnwys tair prif broses, sef “identifying where the learners are in their learning, where they are going and how to get there”. Adlewyrchir yr agwedd ffurfiannol yma yn gryf mewn cyfarfodydd monitro cynnydd ‘cerrig filltir’; mae'r rhain yn atgyfnerthu taw cylch parhaus a di-dor yw datblygiad strategol ysgol, fel dymuna Llywodraeth Cymru (2014).
Mae’r uchod yn ffordd ddibynadwy a mesuradwy o asesu effaith ei weithrediad, am fod dau farc cyfeirnod pendant ganddynt h.y. y data a gynhyrchiwyd cyn ymyrraeth yr ysgol, a’r data ar ôl ni. Caiff effaith gweithrediad yr ysgol eu cynrychioli gan yr ardaloedd pinc yn Atodiad 1 – gweler radar ehangach ar gyfer pinc (sef ar ôl y gweithrediad o’r flaenoriaeth) i gymharu â’r ardal borffor (cyn i’r ysgol ymyrryd). Mae’r rhain yn golygu bod ymyrraeth yr ysgol wedi gwella agweddau plant a’i rheini tuag at yr iaith Gymraeg. Data’r flwyddyn flaenorol sydd yn Atodiad 1; mae effaith gwaith Ysgol Y i’w weld yn glir. Mae’r siartiau ar gael yn y prif goridor, fel bod modd gyda phawb i’w weld a dathlu llwyddiant yr ysgol – mae’r awdur yn cymeradwyo’r tryloywder hwn. 
Cred yr awdur mai gan yr ysgol siawns dda o ennill y wobr. Mae hon o ganlyniad i’r strategaethau a drafodwyd megis y cyfarfodydd cyson, y dystiolaeth ddiriaethol sydd eu hangen er mwyn profi cynnydd, a’i thîm ymroddedig o ddisgyblion, staff a llywodraethwyr.
Casgliad
Mae’r adroddiad hwn wedi adfyfyrio’n feirniadol ar weithrediad Ysgol Y ar un flaenoriaeth o’i CDY. Gweler defnydd data i adfyfyrio ar ei berfformiad ac i gynllunio ar gyfer camau ymlaen. Canfyddid taw egwyddorion ffurfiannol sy’n dominyddu, gydag egwyddorion crynodol hefyd ar waith.
Dysgodd yr awdur am bwysigrwydd creu cyfeiriad strategol, fel bod ffocws gan yr ysgol i anelu tuag at. Ymhellach rhoddwyd pwrpas clir a golwg tymor canolig a thymor hir i’r sefydliad; nid ond gweithio o ddydd i ddydd ac o un wythnos i’r llall. Mae hyn yn gwbl bwysig am gymhelliant a chynhyrchiant staff yr ysgol a’r llywodraethwyr.
Mae’r awdur wedi dysgu am bwysigrwydd grymuso'r gymuned sydd o gwmpas ysgol, er mwyn ceisio gwneud y sefydliad yr orau posib. Gweler defnydd effeithiol o’r corff llywodraethol yn Ysgol Y; canfuwyd maent yn gweithio’n arbennig o dda fel ‘ffrind critigol’ i’r ysgol fel dymuna Brighouse a Woods (1999).

Atodiadau
Atodiad 1: Siartiau radar yn dangos canlyniadau holiadur Gwe Iaith – dengys agweddau disgyblion y Cyfnod Sylfaen a disgyblion yr Adran Iau (CA2) tuag at y Gymraeg ar ddechrau’r flwyddyn academaidd (porffor) i gymharu â’r union fedrau ar ddiwedd y flwyddyn academaidd (pinc) diwethaf, pan oedd yr ysgol yn gweithio tuag at y Wobr Arian (2018/2019).
Mae’r categorïau sydd wedi amlygu’n felyn yn feysydd i’w weithredu ar gyfer a blwyddyn hon, wrth i’r ysgol ceisio ennill y Wobr Aur[image: ].

